Diari Oficial de la Generalitat Valenciana


Sumari del DOGV 5082, del 31-08-2005 (2005/9807)

RESOLUCIÓ de 27 de juliol de 2005, de la Direcció General de Patrimoni Cultural Valencià, de la Conselleria de Cultura, Educació i Esport, per la qual s'incoa expedient per a la delimitació de l'entorn de protecció de la Torre del Blanc del Morell del Verger (Alacant), la determinació de la seua normativa protectora, i s'obri període d'informació pública.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5082

Data del DOGV
:   31-08-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/9807


Data del document
:   27-07-2005

Organisme emissor
:   Conselleria de Cultura, Educació i Esport

Tipus de document
:   Resolució

Descriptors 

:   * Verger, el
    * patrimoni arquitectònic
    * monument
    * protecció del patrimoni
    * ben cultural

RESOLUCIÓ de 27 de juliol de 2005, de la Direcció General de Patrimoni Cultural Valencià, de la Conselleria de Cultura, Educació i Esport, per la qual s'incoa expedient per a la delimitació de l'entorn de protecció de la Torre del Blanc del Morell del Verger (Alacant), la determinació de la seua normativa protectora, i s'obri període d'informació pública. [2005/A9807]
  
La disposició addicional primera de la Llei 4/1998, d'11 de juny, del Patrimoni Cultural Valencià considera béns d'interés cultural tots els béns existents en el territori de la Comunitat Valenciana que a l'entrada en vigor d'esta, ja hagen sigut declarats com a tals a l'empara de la Llei 16/1985, de 25 de juny, del Patrimoni Històric Espanyol, tant per mitjà d'expedient individualitzat com en virtut del que establix l'article 40.2 de la dita llei i en les seues disposicions addicionals primera i segona. Així, la Torre del Blanc del Morell, situada en el terme municipal del Verger (Alacant) gaudix de la consideració de bé d'interés cultural amb la categoria de monument.
  
D'acord amb esta atribució ex lege de la condició monumental, la Resolució de data 12 de setembre de 1996, de la Direcció General de Belles Arts i Béns Culturals del Ministeri d'Educació i Cultura, va resoldre inscriure el mencionat immoble en el Registre General de Béns d'Interés Cultural amb la categoria de monument i amb el següent codi d'identificació: Z-I-87-8605838.
  
En aplicació del que disposa la disposició transitòria primera, paràgraf segon de la Llei 4/1998, d'11 de juny, de la Generalitat Valenciana, del Patrimoni Cultural Valencià, la Conselleria de Cultura, Educació i Esport podrà complementar amb les noves mencions i determinacions d'esta llei les declaracions produïdes amb anterioritat a la seua entrada en vigor.
  
Considerant el que disposen els articles 27 i 28 de la Llei d'11 de juny de 1998, de la Generalitat Valenciana, i vist l'informe emés pel Servici del Patrimoni Arquitectònic i Mediambiental d'esta Direcció General, favorable a la incoació d'expedient per a la delimitació de l'entorn de protecció de la Torre del Blanc del Morell al Verger i determinació de la normativa protectora d'este, la Direcció General de Patrimoni Cultural Valencià de la Conselleria de Cultura, Educació i Esport de la Generalitat Valenciana, fent ús de les atribucions que té encomanades, ha resolt:
  
Primer
  
Incoar expedient per a la delimitació de l'entorn de protecció de la Torre del Blanc del Morell al Verger, i la determinació de la normativa protectora d'este.
  
Els annexos que s'adjunten a la present resolució delimiten literalment i gràficament l'entorn de protecció i establixen la normativa protectora d'este.
  
Segon
  
En compliment d'allò que s'ha preceptuat en l'article 27.3 de la Llei 4/1998, d'11 de juny, del Patrimoni Cultural Valencià, notificar esta resolució a l'Ajuntament del Verger i als possibles interessats i fer-los saber que, de conformitat amb el que establixen els articles 35 i 36, en relació amb el 27.4 de la llei, la realització de qualsevol intervenció, tant en el monument com en el seu entorn, haurà de ser autoritzada preceptivament per esta Direcció General amb caràcter previ a la seua realització i a l'atorgament de llicència municipal, quan esta siga preceptiva.
  
Tercer
  
La present incoació, d'acord amb el que establix l'article 33 de la Llei 4/1998, d'11 de juny, del Patrimoni Cultural Valencià, determina la suspensió de l'atorgament de llicències municipals de parcel·lació, urbanització, construcció, demolició, activitat i la resta d'actes d'edificació i ús del sòl que afecten l'immoble i el seu entorn de protecció, així com de les dites actuacions quan siguen dutes a terme directament per les entitats locals. Queden igualment suspesos els efectes de les ja atorgades, suspensió els efectes de la qual, de conformitat amb la limitació temporal continguda en el paràgraf segon de l'article 33 de la dita llei, es resoldran després de la declaració. No obstant això, la Direcció General de Patrimoni Cultural Valencià, podrà autoritzar les actuacions mencionades quan considere que manifestament no perjudiquen els valors del bé que motiven la incoació, així com les obres que per causa major o interés general hagueren de realitzar-se inajornablement, segons el que disposa el paràgraf primer del mencionat article.
  
Quart
  
Que en compliment d'allò que s'ha preceptuat en l'article 27.3 de la llei es notifique la present resolució al Registre General de Béns d'Interés Cultural per a la seua anotació preventiva i al Registre de la Propietat de València per al mateix fi.
  
Quint
  
D'acord amb el que preveu l'article 86 de la Llei de Procediment Administratiu, i l'article 27 de la Llei 4/1998, d'11 de juny, del Patrimoni Cultural Valencià, obrir un període d'informació pública, a fi que totes les persones que tinguen interés puguen examinar l'expedient durant el termini d'un mes a partir de la publicació de la present resolució en el Diari Oficial de la Generalitat Valenciana. L'expedient estarà a disposició dels interessats en la Direcció General de Patrimoni Cultural Valencià, Servici de Patrimoni Arquitectònic i Mediambiental, de la Conselleria de Cultura, Educació i Esport, avinguda de Campanar, número 32, de València.
  
Sext
  
Que la present resolució amb els seus annexos es publique en el Diari Oficial de la Generalitat Valenciana i en el Boletín Oficial del Estado.
  
València, 27 de juliol de 2005.- El director general de Patrimoni Cultural Valencià: Manuel Muñoz Ibáñez.
  
ANNEX I
  
Delimitació de l'entorn i normativa de protecció
  
1. Justificació de la delimitació proposada
  
La delimitació de l'entorn de protecció s'establix en funció dels criteris següents:
  
- Topogràfics i paisatgístics, l'autopista A-7 situada a l'oest imposa un límit contundent a l'entorn del monument. En l'actualitat s'està duent a terme la variant de la CN-332 entre els pk 198 i 205, tram de la variant d'Ondara i el Verger, que queda incorporada a l'entorn a fi de regular el seu impacte sobre el monument. S'inclouen la parcel·la que constituïx l'entorn immediat a la torre, els accidents geogràfics i els camins més pròxims des d'on és possible la seua contemplació.
  
- Arqueològics, incorporant els camps entorn de la torre basant-se en les previsibles troballes lligades a esta.
  
- Juridicoadministratius, establint límits que faciliten la seua definició.
  
2. Delimitació de l'entorn de protecció
  
- Origen: intersecció de la prolongació del límit nord de la parcel·la cadastral número 38 del polígon 5 amb el camí que discorre paral·lelament a l'autopista anomenat de Cremadelles, punt A.
  
- Sentit: horari.
  
- Línia delimitadora: des de l'origen la línia incorpora el camí de Cremadelles fins a girar i incloure el barranc de Portelles fins a l'autopista. Voreja l'autopista i gira pel límit nord de la parcel·la cadastral número 38, recorrent-lo fins al punt A.
  
3. Normativa de protecció del monument i el seu entorn.
  
3.1 Monument:
  
Article primer. Caldrà ajustar-se al que disposa la secció segona, Règim dels béns immobles d'interés cultural, del capítol III de la Llei 4/1998, d'11 de juny, del Patrimoni Cultural Valencià, aplicable a la categoria de monument.
  
Article segon. Els usos permesos seran tots aquells que siguen compatibles amb la posada en valor i gaudi patrimonial del bé i contribuïsquen a la consecució de tals fins. L'autorització particularitzada d'ús es regirà segons allò que s'ha disposat per l'article 18 de la Llei 4/1998, d'11 de juny, del Patrimoni Cultural Valencià.
  
3.2 Entorn de protecció:
  
Article tercer. De conformitat amb el que disposa l'article 35 de la Llei 4/1998, d'11 de juny, de Patrimoni Cultural Valencià, qualsevol intervenció que pretenga abordar-se en l'entorn de protecció del monument, requerirà de l'autorització prèvia de la Conselleria de Cultura, Educació i Esport. Esta autorització s'emetrà conforme als criteris establits en la present normativa, i en el no previst en esta, per mitjà de l'aplicació directa dels criteris previstos en l'article 39 de l'esmentada llei. La present normativa regirà amb caràcter provisional fins que es redacte el Pla especial de protecció del monument i el seu entorn i este obtinga validació patrimonial.
  
Totes les intervencions requeriran, per al seu tràmit autoritzatori, la definició precisa del seu abast, amb la documentació tècnica que per la seua especificitat els corresponga, i amb la ubicació parcel·lària i el suport fotogràfic que permeta constatar la situació de partida i la seua transcendència patrimonial.
  
Article quart. A fi de preservar el paisatge històric de la torre, no s'autoritzarà cap edificació per a qualsevol ús, i queden expressament prohibits els abocaments de residus i moviments de terres, excepte els requerits per al seu estudi i conservació.
  
Queda proscrita la introducció d'anuncis o publicitat exterior que, en qualsevol de les seues accepcions, irrompa en la dita escena, excepte la d'activitats culturals o esdeveniments festius que, de manera ocasional, reversible i per temps limitat sol·licite i obtinga autorització expressa.
  
No es permetran instal·lacions, paviments o elements emergents com ara fanals, sitges, marquesines, rètols, depòsits elevats etc., que pertorben el caràcter rústic de l'àmbit protegit.
  
No es permetran les tanques opaques o que desvirtuen la continuïtat paisatgística del territori.
  
Article quint. El tram de la variant d'Ondara i el Verger que travessa l'entorn hi haurà d'ajustar el seu traçat separant-se almenys 14 metres de qualsevol punt de la torre, per a això el carril bici, com a element de vora de la variant, haurà de superar esta distància, a més s'hauran d'establir barreres vegetals que minimitzen l'impacte visual de la dita carretera.
  
Article sext. Els canvis en l'ús agrícola o forestal actual de les parcel·les seran objecte d'autorització segons l'article tercer d'esta normativa.